**RUNDSKRIV FRA STYRET I**

**CASINETTO BORETTSLAG**

**\*\*\*\*\*\***

**Forberedelse til første snøfall**

Det er viktig at beboere tidlig rydder sykler, utemøbler, leker og andre saker som ikke brukes vinterstid. Sandkassene må også ryddes, for noen av disse brukes som snødeponi.

Rydding av sykler gjelder særlig sykkelstativene mellom GV36 og GV38, og ved GV28 og PA23. Beboere er selv ansvarlig for sine sykler.

Det er satt ut flere strøkasser, slik at alle har tilgang til å strø litt, hvis det skulle være behov for det.

**Nedgravd søppelanlegg på øvre og nedre**

Papp- og papirnedkastene på øvre anlegg har i høst fort blitt fulle. Ren tømte ved en misforståelse bare hver 14. dag en periode, og beboere brettet ikke store pappesker godt nok, slik at disse dannet «propp».

Styret henstiller beboerne om følgende fordeling av diverse avfall:

**De som bor på øvre tun kaster på øvre anlegg.**

**De som bor på øvre del av midtre tun, GV40, GV30, GV28 og GV26 kaster på øvre anlegg.**

**De som bor på nedre del av midtre tun, GV38, GV32, GV34, GV 36 kaster på nedre anlegg.**

**De som bor på nedre tun kaster på nedre anlegg.**

Hvis papp- og papirnedkastene blir fulle i julen, må beboerne kaste i henholdsvis gul og blå container. Dette MÅ da legges i søppelsekker.

**Kjøring og parkering**

Det har vært ekstremt mye kjøring og parkering på tunene det siste året. Mange leiligheter har vært under oppussing, og det har vært stor trafikk av håndverkere m.m. Beboerne har vært veldig tålmodige, og styret takker for dette.

Styret henstiller imidlertid beboerne om å gjøre innleide håndverkere oppmerksom på borettslaget husordensregler, der det fremgår at kjøring og parkering på gangveien i utgangspunktet er forbudet.

Hvis de **må** parkere på tunet, må de ha en lapp fra beboere med navn og mobil-nummer, som legges godt synlig på bilens dashbord.

**Nøkler/portåpnere/termostathjul**

Borettslagets nøkler koster kr. 200,- pr. stk., elektronisk portåpner til garasje

kr. 650,- pr. stk. og termostathjul til radiator kr. 650,- pr. stk. Send en mail til styret **styret@casinetto.no** Etter kort tid vil det bestilte bli lagt i bestillers postkasse. (Portåpner og termostathjul må avtales spesielt, da styret ikke får disse inn i postkassene).

**Postkasseskilt**

Det er mange postkasser som mangler navn, er ufullstendig/stygt merket. Alle som **ikke** har ordentlige postkasseskilt, må skaffe dette. M**ålene er 9,4cm x 5,8cm og tykkelsen er 0,5mm.**

**Dette er trappehusets ansikt utad, og vi ber trappehuskontaktene om hjelp til å følge opp dette.**

**Gul container på øvre og blå container på nedre**

Borettslaget har to containere, én gul på øvre og én blå på nedre bil-oppstillingsplass. Containerne er tydelig merket med hva som *ikke* skal kastes i disse. Borettslaget har det siste halve året fått HØYE bøter, da det ikke har vært respektert hva man kan kaste/ikke kaste i disse. Disse bøtene er vi alle med på å betale.

**Containerne skal ikke brukes av håndverkere, de må selv sortere og ta med seg avfall etter oppussing. Bare en liten plate gips gir borettslaget en stor bot.**

Det må ikke settes avfall utenfor containerne. Malingsspann, malingsutstyr og kjemikalier skal IKKE settes i kjelleren, beboere må selv sørge for å fjerne dette. El-avfall må kjøres til nærmeste mottak, og for Casinettos del er dette Elkjøp på Skøyen.

Styret oppfordrer for øvrig til bruk av gjenbruksstasjonen på Smestad. Den er gratis for avfall inntil 3 m3. Ved Bygdøy hageavfallsmottak er det også gratis å levere, og der produseres det kompost.

**STYRET**

**29.11.21**

Styret

Mobil: 920 98 034

E-post: styret@casinetto.no

Vaktmester Eivind Sandvik

Mobil: 480 88 634

E-post: post@boligassist.no